Държавен вестник, бр. 103, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  103
2. 1/8-27 NPT EXT, 1/4-18 NPT EXT, 1/2-14 
NPT EXT – за конусна тръбна резба.
(3) Номиналните диаметри на кутиите на 
манометъра трябва да се избират от реда: 40, 
50, 63, 80, 100, 150, 160 или 250 mm в зависимост 
от класа на точност съгласно приложение № 3.
Чл. 37. (1) Стойността на скалното деле­
ние на манометрите трябва да се избира от 
реда: 1 x 10n, 2 x 10n или 5 x 10n единици за 
налягане, където n е цяло положително или 
отрицателно число или нула.
(2) Дебелината на скалното деление трябва 
да е поне 1 mm.
(3) Дебелината на скалните знаци трябва 
да е не по-голяма от 20 % от дължината на 
скалното деление.
(4) Дължината на максималното скално 
деление не трябва да се различава с повече от 
20 % от дължината на минималното скално 
деление при линейна скала.
Чл. 38. (1) Показващата стрелка трябва да 
се движи плавно без скокове и задръжки при 
плавно изменение на налягането.
(2) Показващата стрелка трябва да покрива 
от една десета до девет десети най-късите 
скални знаци.
(3) Върхът на показващата стрелка не трябва 
да е по-широк от скалния знак.
(4) Показващата стрелка на манометъра 
може да е:
1. без ограничител при работна граница 
на измерване, съвпадаща с горната граница 
на измерване;
2. със или без ограничител при работна 
граница на измерване, равна на 75 % от гор­
ната граница на измерване.
(5) Изместването на показващата стрелка 
на манометъра, дължащо се на силите на 
триене, не трябва да превишава половината 
от максималната допустима грешка.
(6) Коректорът на нулата трябва да оси­
гурява настройване на показващата стрелка 
с отклонение, по-малко от максималната 
допустима грешка.
Чл. 39. (1) Върху циферблата на маномет­
рите трябва да са нанесени следните данни:
1. означението на единицата за налягане;
2. горната граница на измерване и класът 
на точност;
3. ограничителен знак за манометри, ра­
ботещи при максимално статично налягане, 
равно на горната граница на измерване;
4. знак за работно положение, когато ма­
нометърът работи при положение, различно 
от вертикалното;
5. работната температура, когато маноме­
търът работи при температура, различна от 
предписаната;
6. означение „G“ или надпис „газ“ или 
съответно означение „F“ или надпис „теч­
ност“, когато обявената точност се постига 
само в газообразна среда или само в течност 
за манометри с класове на точност: 0,1; 0,15; 
0,25 и 0,6;
7. наименование или търговска марка на 
производителя;
8. идентификационният номер за маномет­
ри с клас на точност: 0,1; 0,15 и 0,25 и годината 
на производството;
9. материалът на контактуващите с из­
мервания флуид детайли, когато те не са 
изработени от месинг или от калаен бронз;
10. означения за обезопасени маномет­
ри – S1, S2, S3, съгласно БДС EN 837-1;
11. надпис „oxygen“ на английски език 
или „кислород“ на български език и между­
народното означение „0248“ за „Без масло и 
мазнина“ за кислородните манометри;
12. надпис „acetylene“ на английски език 
или „ацетилен“ на български език за ацети­
леновите манометри;
13. надпис на английски или на български 
език на съответния газ, за който са предназ­
начени или който е посочен в документите, 
придружаващи манометъра.
(2) Върху скалите на мановакуумметрите 
трябва да има означение „–“ (минус) преди 
или под числената стойност, обозначаваща 
максималната стойност на отрицателното 
налягане.
(3) Манометрите с клас на точност 0,1 
трябва да са с огледална скала.
(4) Защитените от проникване на прах и 
вода манометри трябва да са със степен на 
защита съгласно БДС ЕN 60529:
1. най-малко IP31 – в закрити помещения;
2. най-малко IP44 – на открито.
Чл. 40. (1) Върху корпуса на манометъра 
трябва да е предвидено място за поставяне 
на знаците за проверка.
(2) Знаците за проверка могат да се поста­
вят и върху предпазното стъкло на маноме­
търа, ако не възпрепятстват отчитането на 
показанията.
(3) Конструкцията на манометъра трябва да 
позволява пломбирането му при необходимост.
Чл. 41. (1) Манометрите могат да са от 
следните класове на точност: 0,1; 0,15; 0,25; 
0,6; 1; 1,6 или 2,5. 
(2) Допускат се и класове на точност: 0,16; 
0,2; 0,4; 0,5; 1,5 или 2.
Чл. 42. (1) Максималните допустими греш­
ки на манометрите в съответствие с класа на 
точност трябва да са в границите съгласно 
приложение № 4.
(2) Границите на допустимите грешки се 
изразяват в проценти:
1. от горната граница на измерване – за 
манометри;
2. от сумата на абсолютните стойности 
на двете граници на измерване – за манова­
ку умметри.
(3) За манометри с ограничител на показва­
щата стрелка изискванията за максималните